Prijedlog ugovora

GRAD OSIJEK, Franje Kuhača 9, Osijek, OIB: 30050049642, koga zastupa gradonačelnik Ivan Radić, mag. oec. (u nastavku teksta: Naručitelj)
i
[bookmark: _Hlk151555585]___________, OIB:____________, koga zastupa _____________ (u nastavku teksta: Isporučitelj), 
zaključili su 

UGOVOR O NABAVI, ISPORUCI I UGRADNJI DIZALICE TOPLINE
Članak 1.
[bookmark: _Hlk159840405]Ovaj ugovor se sklapa na temelju provedenog postupka jednostavne nabave odnosno prikupljanja ponuda za nabavu, isporuku i ugradnju dizalice topline te preinaka grijanja i elektro instalacija u objektu BIOS-a, J.J. Strossmayera 345 u Osijeku, Rješenja Gradonačelnika Grada Osijeka od _______ 2024. i ponude Isporučitelja broj ____ od _____ 2024. koja je u provedenom postupku odabrana kao najpovoljnija i troškovnika dostavljenog uz ponudu.

Članak 2.
Predmet ovoga ugovora je nabava, isporuka i ugradnja dizalice topline te izvođenje radova  na preinakama grijanja i elektro instalacija u objektu BIOS-a, J.J. Strossmayera 345 u Osijeku u skladu s tehničkim specifikacijama, troškovnikom iz postupka jednostavne nabave i ponudom Isporučitelja iz članka 1. ovog ugovora.
Isporučitelj je dužan dizalicu topline isporučiti i ugraditi fco Poduzetnički inkubator Bios d.o.o., J. J. Strossmayera 341, Osijek.
Članak 3.
Cijena nabave i isporuke robe iz članka 2. iznosi: 
	                                                            ________
	eura

	+ PDV 25%
	                  ________                       
	eura

	Ukupno:
	                      ________
	eura

	(slovima: ___________________________________)


po jediničnim cijenama i u okviru vrsta radova i količina iskazanih u troškovniku koji se prilaže ovom ugovoru.                                         
Ukupno ugovorena cijena uključuje i sve troškove i radove nužne za neometanu funkciju i/ili po život i zdravlje sigurnu uporabu susjednih građevina i prostorija.
Ugovorena cijena pokriva sve obveze i troškove Isporučitelj iz ovog ugovora te sve što je potrebno za točno izvođenje i dovršenje ugovorenih radova i otklanjanje svih nedostataka.
Smatrat će se da je Isporučitelj pregledao gradilište, njegovu okolicu, dobio sve potrebne informacije o rizicima, nepredviđenim izdacima i drugim okolnostima koji mogu utjecati na radove i da je prije podnošenja ponude bio zadovoljan svim relevantnim činjenicama te da neće imati nikakvih naknadnih potraživanja s tim u svezi.
Navedene cijene su nepromjenjive i fiksne do izvršenja ovoga ugovora u cijelosti.


Članak 4.
Rok isporuke i ugradnje dizalice topline je 30 dana od dana uvođenja u posao. 
Smatra se da je Isporučitelj uveden u posao po zaključenju ovoga ugovora kada je Naručitelj :
•	omogućio Isporučitelju slobodan pristup gradilištu;
•	predao prostor za nesmetano izvođenje radova;
•	predao potrebnu tehničku dokumentaciju
Ugovorne strane su suglasne da se vremenski uvjeti, koji su se mogli predvidjeti u trenutku sklapanja ovog ugovora, ne mogu uzimati kao razlog produljenja ugovornog roka za izvođenje radova.
Datum uvođenja Izvođača u posao upisuje se u građevinski dnevnik. 

Nakon izvršene isporuke i ugradnje ugovorne strane će potpisati primopredajni zapisnik te će se kao datum izvršenja ugovornih obveza smatrati datum naveden u primopredajnom zapisniku.
Sva isporučena roba mora imati tehničke specifikacije tražene u provedenom postupku nabave te ponuđene od strane Isporučitelja. Ukoliko se prilikom primopredaje utvrde nedostaci Isporučitelj ih je dužan otkloniti o svom trošku u roku koji mu odredi Naručitelj.

Rok iz stavka 1. ovoga članka može se produžiti ako je uredno izvršenje obveze Isporučitelja onemogućeno višom silom ili nastupom promijenjenih okolnosti koje nisu nastale radnjama ili propustom Isporučitelja.
Isporučitelj je dužan u roku 3 (tri) dana od nastupa više sile ili promjene okolnosti obavijestiti pisanim putem Naručitelja o nastupu istih.
U slučajevima navedenim u stavku 3. ovog članka Naručitelj i Isporučitelj će zaključiti dodatak ovom Ugovoru kojim će utvrditi novi rok isporuke.

Članak 5.
Ugovorne strane suglasno utvrđuju da će se obračun izvedenih radova, koji su predmet ovoga ugovora, vršiti na temelju stvarno izvedenih radova.
Naručitelj će izvršiti plaćanje temeljem ispostavljenog računa u roku do 30 (trideset) dana od dana od dana ovjere računa od strane odgovorne osobe Naručitelja, na IBAN Isporučitelja. 
Isporučitelj je obavezan izdati elektronički račun i prateće isprave sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18).
Naručitelj ima pravo prigovora na račun ako utvrdi nepravilnosti te pozvati Izvršitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Članak 6.
Isporučitelj je dužan izvesti ugovorene radove stručno i kvalitetno u skladu s važećim pozitivnim propisima, normativima i standardima, a čija je primjena obvezna, pravilima struke i tehničkom dokumentacijom.
Isporučitelj je obvezan osigurati materijal, opremu i sve ostalo, potrebno za izvođenje ugovorenih radova čija je vrijednost obuhvaćena u cijeni radova po ovom ugovoru.
Isporučitelj je dužan ugrađivati materijale propisane i ugovorene kvalitete.
Isporučitelj je dužan omogućiti Naručitelju stalan nadzor nad radovima i kontrolu količine, kakvoće i sukladnosti ugrađenih roba i materijala.
Članak 7.
Rok je bitan sastojak Ugovora. Ukoliko Isporučitelj ne ispuni obvezu u ugovorenom roku, Ugovor se raskida po sili zakona.
Naručitelj može održati ugovor na snazi ako nakon isteka roka, bez odgađanja, obavijesti Isporučitelj da zahtijeva ispunjenje ugovora.
Ukoliko krivnjom Isporučitelja dođe do prekoračenja ugovorenog roka izvođenja radova, a Naručitelj sukladno stavku 2. ovog članka zahtjeva od Isporučitelja ispunjenje ugovora u  dodatnom roku koji će odrediti Naručitelj, Naručitelj ima pravo od Isporučitelja naplatiti ugovornu kaznu za prekoračenje roka iz članka 3. stavka 1. ovog Ugovora do datuma završetka radova te naknadu štete nastale zbog zakašnjenja. 
U slučaju nastupanja okolnosti iz stavka 3. ovog članka, Naručitelj ima pravo od Isporučitelja naplatiti ugovornu kaznu u visini 2% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 20% (dvadeset posto) od ugovorene vrijednosti radova.
Ugovorne strane suglasno određuju da Naručitelj ima pravo i na ugovornu kaznu i na punu naknadu štete koju pretrpi uslijed zakašnjenja neovisno o ugovornoj kazni.
Ugovorne strane suglasne su da je Naručitelj ovlašten ugovornu kaznu obračunavati umanjenjem ispostavljenih privremenih/okončane situacije.
Ukoliko ugovorna kazna dostigne maksimalni iznos ugovorene kazne Naručitelj ima pravo raskinuti ugovor bez štetnih posljedica za Naručitelja te aktivirati jamstvo za uredno izvršenje ugovora, odnosno na trošak Isporučitelja dovršiti sam radove ili ih povjeriti drugom isporučitelju. 
Ukoliko krivnjom Isporučitelja dođe do prekoračenja ugovorenog roka, Isporučitelj osim ugovorne kazne i eventualne naknade nastale štete snosi i trošak stručnog i projektantskog nadzora za razdoblje nakon ugovorenog roka završetka radova.
Naručitelj ima pravo i na naplatu ugovorne kaznu u visini 20% vrijednosti ugovora u slučaju neispunjenja ugovornih obveza od strane Isporučitelja.
Članak 8.
U roku od 8 (osam) dana od dana potpisa ugovora Isporučitelj je obvezan dostaviti jamstvo za uredno izvršenje ugovora za slučaj povrede ugovornih obveza. 
Jamstvo za uredno izvršenje ugovora dostavlja se u obliku zadužnice ili bjanko zadužnice u iznosu od 10% ukupne vrijednosti ugovora bez PDV-a sukladno sklopljenom ugovoru, s rokom važenja sve dok traju ugovorne obveze.
U slučaju nedostavljanja jamstva za uredno ispunjenje ugovora nakon proteka 8 (osam) dana od dana potpisa ugovora Naručitelj može raskinuti ugovor.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza.
Članak 9.
Jamstveni rok za izvedene radove je 24 mjeseca a za isporučenu robu ponuditelj u cijelosti prenosi jamstvo proizvođača. 
Jamstveni rok računa se od dana primopredaje. Isporučitelj  se obvezuje da će u jamstvenom roku bez prava na posebnu nadoknadu, izvršiti popravak svih nedostataka.
Jamstvo za otklanjanje nedostataka u jamstvenom roku, Isporučitelj je dužan dostaviti Naručitelju u roku od 8 (osam) dana od dana potpisivanja Zapisnika o primopredaji, u obliku zadužnice ili bjanko zadužnice u iznosu od 10% ukupne vrijednosti ugovora bez PDV-a.
Ovo jamstvo Naručitelj će aktivirati u slučaju da Isporučitelj u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.
U slučaju nedostavljanja ovog jamstva u predviđenom roku, Naručitelj može aktivirati jamstvo za uredno izvršenje ugovora.
Članak 10.
U slučaju nepoštivanja odredbi ovog ugovora, a poglavito onih koji se odnose na poštivanje dinamike isporuke robe te kvalitete ugrađenih materijala odnosno nepoštivanja definiranih tehničkih specifikacija, Naručitelj može raskinuti ovaj ugovor bez poštivanja otkaznog roka. Naručitelj raskida ugovor dostavljanjem pisane obavijesti Isporučitelju.
U  slučaju raskida ugovora iz prethodnog stavka, Naručitelj ima pravo na naknadu štete koju će naplatiti aktiviranjem jamstva za uredno izvršenje ugovora.
	
Članak 11.
Stručna osoba Naručitelja zadužena za praćenje  realizacije ovog ugovora je Željka Antunović, dipl. ing. građ.
Praćenje realizacije ugovora obuhvaća praćenje roka isporuke, praćenje financijske realizacije ugovora, pribavljanje instrumenata osiguranja, potpisivanje zapisnika o primopredaji, obračun ugovorne kazne i sl.
Članak 12.
Odredbe ovog Ugovora mogu se mijenjati isključivo suglasnom voljom ugovornih strana i to sklapanjem  dodatka ovom Ugovoru, u pisanoj formi.

Članak 13.
Ugovorne strane su suglasne da će svaki eventualni spor koji proistekne iz ovog Ugovora rješavati mirnim putem, sporazumno, a ako u tomu ne uspiju utvrđuje se nadležnost stvarno nadležnog suda u Osijeku.
Članak 14.
Ovaj Ugovor stupa na snagu i obvezuje danom obostranog potpisivanja. Ugovor je sastavljen u 4 istovjetna primjerka, od kojih svaka ugovorna strana zadržava po 2 (dva) primjerka.

U Osijeku, _______________ 2024.



	ZA ISPORUČITELJA                         
	ZA NARUČITELJA

	DIREKTOR:
	GRADONAČELNIK:

	____________________
	Ivan Radić, mag. oec.

	
	






KLASA:  406-09/24-01/28
URBROJ: 2158-1-16-04/3-24-__

